ประกาศธนาคารแห่งประเทศไทย เรื่อง การอนุญาตให้ธนาคารพาณิชย์ประกอบธุรกิจให้เช่าซื้อและให้เช่าแบบลีสซิ่ง อันเนื่องมาจากการปรับปรุงโครงสร้างหนี้

ประกาศธนาคารแห่งประเทศไทย

ประกาศธนาคารแห่งประเทศไทย
เรื่อง
การอนุญาตให้ธนาคารพาณิชย์ประกอบธุรกิจให้เช่าซื้อและ
ให้เช่าแบบลีสซิ่ง
อันเนื่องมาจากการปรับปรุงโครงสร้างหนี้
----------------
                        เพื่อให้การปรับปรุงโครงสร้างหนี้ของธนาคารพาณิชย์ดำเนินการเป็นไปอย่าง
ต่อเนื่อง
โดยให้ธนาคารพาณิชย์ประกอบธุรกิจให้เช่าซื้อและให้เช่าแบบลีสซิ่งอันเนื่องมาจากการ
ปรับปรุงโครงสร้างหนี้ได้ต่อไป
                        ธนาคารแห่งประเทศไทย
อาศัยอำนาจตามความในมาตรา ๙ ทวิ แห่งพระราช
บัญญัติการธนาคารพาณิชย์ พ.ศ. ๒๕๐๕
ซึ่งแก้ไขเพิ่มเติมโดยพระราชบัญญัติการธนาคาร
พาณิชย์ (ฉบับที่ ๒) พ.ศ. ๒๕๒๒
กำหนดให้ธนาคารพาณิชย์ถือปฏิบัติดังนี้

                        ข้อ
๑ ให้ยกเลิกประกาศธนาคารแห่งประเทศไทย เรื่อง การอนุญาตให้ธนาคาร
พาณิชย์ประกอบธุรกิจให้เช่าซื้อและให้เช่าแบบลีสซิ่งอันเนื่องมาจากการปรับปรุงโครงสร้างหนี้

ลงวันที่ ๙ ธันวาคม ๒๕๔๒

                        ข้อ
๒  ในประกาศนี้
                        "ผู้เช่า"
หมายความว่า ผู้เช่าซื้อหรือผู้เช่าแบบลีสซิ่ง
                        "เงินรายงวด"
หมายความว่า เงินที่ผู้เช่าซื้อจะต้องชำระแก่ธนาคารพาณิชย์
ในแต่ละงวด ซึ่งประกอบด้วยส่วนที่เป็นดอกผลเช่าซื้อและราคาเงินสดประจำงวดตามเงื่อนไขใน
สัญญาเช่าชื้อ
                        "ค่าเช่า"
หมายความว่า ค่าเช่าตามสัญญาเช่าแบบลีสซิ่ง
                        "การปรับปรุงโครงสร้างหนี้"
หมายความว่า การปรับปรุงโครงสร้างหนี้ที่เป็นไป
ตามข้อกำหนดของธนาคารแห่งประเทศไทย
                        "เช่าซื้อ"
หมายความว่า เช่าซื้อตามประมวลกฎหมายแพ่งและพาณิชย์
                        "การให้เช่าแบบลีสซิ่ง"
หมายความว่า การให้เช่าทรัพย์สิน เพื่อให้ผู้เช่าได้ใช้
ประโยชน์ในกิจการอุตสาหกรรม เกษตรกรรม พาณิชยกรรม
หรือกิจการบริการอย่างอื่นเป็นทาง
ค้าปกติ โดยผู้เช่ามีหน้าที่ต้องบำรุงรักษาและซ่อมแซมทรัพย์สินที่เช่า
ทั้งนี้ ผู้เช่าจะบอกเลิกสัญญา
ก่อนครบกำหนดเพียงฝ่ายเดียวไม่ได้
แต่ผู้เช่ามีสิทธิที่จะซื้อหรือเช่าทรัพย์สินนั้นต่อไปในราคาหรือ
ค่าเช่าที่ได้ตกลงกัน

                        ข้อ
๓  ให้ธนาคารพาณิชย์ให้เช่าซื้อ
หรือให้เช่าแบบลีสซิ่ง ซึ่งทรัพย์สินที่ได้รับ
โอนมาเพื่อชำระหนี้จากลูกหนี้หรือผู้ค้ำประกัน
ตามสัญญาปรับปรุงโครงสร้างหนี้

                        ข้อ
๔ 
การบอกเลิกสัญญาเช่าซื้อหรือสัญญาเช่าแบบลีสซิ่ง เมื่อผู้เช่าผิดนัด
ไม่ชำระเงินรายงวดสองงวดหรือค่าเช่าสองงวดติด ๆ กัน
หรือเมื่อผู้เช่ากระทำผิดสัญญาในข้อที่เป็น
ส่วนสำคัญ ถ้าธนาคารพาณิชย์ต้องแจ้งการบอกเลิกสัญญาพร้อมด้วยเหตุผลเป็นหนังสือให้ผู้เช่า
ทราบล่วงหน้าไม่น้อยกว่า
สามสิบวันนับแต่วันที่ผู้เช่าได้รับหนังสือดังกล่าว ในหนังสือบอกเลิก
สัญญานั้นให้ระบุด้วยว่าหากผู้เช่าชำระเงินรายงวดที่ค้างชำระ
หรือแก้ไขการผิดสัญญาในข้อที่เป็น
ส่วนสำคัญดังกล่าว
แล้วแต่กรณีภายในสามสิบวันนับแต่วันที่ได้รับหนังสือบอกเลิกสัญญา การ
บอกเลิกสัญญานั้นเป็นอันระงับไป
                        ในกรณีที่ผิดนัดไม่ชำระเงินรายงวดสองงวดติดต่อกัน
หรือการทำผิดสัญญาใน
ข้อที่เป็นส่วนสำคัญ
หากผู้เช่าชำระเงินรายงวดหรือค่าเช่าที่ค้างชำระหรือแก้ไข การผิดสัญญาในข้อ
ที่เป็นส่วนสำคัญ
ภายในสามสิบวันนับแต่วันที่ได้รับหนังสือบอกเลิกสัญญา ให้การบอกเลิกสัญญา
นั้นเป็นอันระงับไป

                        ข้อ
๕  เมื่อสิ้นวันที่ ๓๑ ธันวาคม ๒๕๔๕
ธนาคารพาณิชย์จะประกอบธุรกิจการ
ให้เช่าซื้อ หรือการให้เช่าแบบลีสซิ่งเพิ่มขึ้นอีกไม่ได้
                        ข้อ
๖ 
ประกาศนี้ให้ใช้บังคับตั้งแต่วันที่ ๑ มกราคม ๒๕๔๕ เป็นต้นไป

                                                            ประกาศ
ณ วันที่ ๒๖ ธันวาคม พ.ศ. ๒๕๔๔

หม่อมราชวงศ์ปรีดิยาธร 
เทวกุล
                                                                                           ผู้ว่าการ
                                                                             ธนาคารแห่งประเทศไทย

[รก. ๒๕๔๔/พ๑๓๐ง/๒๔/๒๗ ธันวาคม ๒๕๔๔]

                                                                                                พรพิมล/แก้ไข
                                                                                                ๔
พ.ค ๒๕๔๕
                                                                                                  (A+B)C